เงินบาทเปิดที่ระดับ 30.62/64 บาท/ดอลลาร์
เงินบาทเปิดตลาดเช้านี้อยู่ที่ระดับ 30.62/64 บาท/ดอลลาร์ ปรับตัวอ่อนค่าจากเย็นวันศุกร์
24 ธ.ค. 2555

เงินบาทเปิดตลาดเช้านี้อยู่ที่ระดับ 30.62/64 บาท/ดอลลาร์ ปรับตัวอ่อนค่าจากเย็นวันศุกร์
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.62/64 บาท/ดอลลาร์ ปรับตัวอ่อนค่าจากเย็นวันศุกร์ที่อยู่ที่ 30.60/62 บาท/ดอลลาร์ โดยมีทิศทางอ่อนค่า แต่ปริมาณการซื้อขายน่าจะเบาบางเนื่องจากเป็นช่วงใกล้เทศกาลวันหยุดยาว          "เงินบาทอ่อนค่าจากวันศุกร์เล็กน้อย แต่ค่อนข้างนิ่ง" นักบริหารเงิน กล่าว          ปัจจัยที่ส่งผลกระทบต่ออัตราแลกเปลี่ยนเป็นเรื่องการแก้ไขปัญหาภาวะหน้าผาการคลัง(Fiscal Cliff) ของสหรัฐ หลังสภาคองเกรสเสียงแตกส่งผลให้ดอลลาร์กลับมาปรับตัวแข็งค่า          สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 84.40/42 เยน/ดอลลาร์ ปรับตัวอ่อนค่าจากระดับ 84.06/09 เยน/ดอลลาร์ ส่วนเงินยูโรอยู่ที่ระดับ 1.3172/3174 ดอลลาร์/ยูโร ปรับตัวอ่อนค่าจากระดับ 1.3200/3204 ดอลลาร์/ยูโร          ทั้งนี้ ประเมินกรอบการเคลื่อนไหวของเงินบาทในวันนี้ไว้ระหว่าง 30.60-30.70 บาท/ดอลลาร์